kbank-คาดเงินบาทลากยาวปีหน้าแตะ28
&nbsp;&#8220;ศูนย์วิจัยกสิกร&#8221; คาดเงินบาทแข็งค่าลากยาว ปีหน้าแตะ 28 บาท และมีโอกาสแตะ 25 บาทไม่เกิน 2 ปี
29 ต.ค. 2553

“ศูนย์วิจัยกสิกร” คาดเงินบาทแข็งค่าลากยาว ปีหน้าแตะ 28 บาท และมีโอกาสแตะ 25 บาทไม่เกิน 2 ปี 
นาง วิวรรณ ธาราหิรัญโชติ ประธานกรรมการบริหาร ศูนย์วิจัยกสิกรไทย กล่าวว่า เงินบาทยังมีแนวโน้มแข็งค่าต่อเนื่องไปจนถึงปีหน้า โดยคาดการณ์ว่าจะเห็นเงินบาทไปอยู่ที่ 28 บาทต่อเหรียญสหรัฐ จากแนวโน้มการอ่อนค่าของเงินเหรียญสหรัฐ กระแสเงินทุนเคลื่อนย้ายระหว่างประเทศ และการเกินดุลการค้าของไทย ขณะที่เฉลี่ยเงินบาทปีนี้แข็งค่าขึ้นไป 11.6% อยู่ที่ประมาณ 29.87 บาทต่อเหรียญสหรัฐ ถือเป็นการแข็งค่าอันดับสองของเอเชีย รองจากเงินเยนของญี่ปุ่นประเทศเดียว
นางวิวรรณ กล่าวว่า ยังมีโอกาสที่เงินบาทจะแตะระดับ 25 บาทต่อเหรียญสหรัฐ แต่อาจต้องใช้เวลา 1-2 ปี ฉะนั้นผู้ส่งออกควรตั้งราคาสินค้าเผื่อไว้ประมาณ 10% รองรับการแข็งค่าของเงิน
สำหรับเศรษฐกิจปีหน้าคาดการณ์เติบโต 3.5-4.5% เนื่องจากปีหน้ายังมีแรงกดดันจากเศรษฐกิจโลก ซึ่งจะส่งผลต่อการส่งออกเติบโตประมาณ 9-10% จากปีนี้การส่งออกเติบโต 24.5% ทำให้ดุลการค้าปีหน้าอยู่ที่ 4.5-7.6 พันล้านเหรียญสหรัฐ จากปีนี้อยู่ที่ 1 หมื่นล้านเหรียญสหรัฐ ขณะที่ดุลบัญชีเดินสะพัดปีหน้าจะอยู่ที่ 5.5-8.6 พันล้านเหรียญสหรัฐ ปีนี้อยู่ที่ 9.8 พันล้านเหรียญสหรัฐ